Næstved Kommune

Teatergade 8, 2. sal.

4700 Næstved

5588 5010

[www.naestved.dk](http://www.naestved.dk)

Referat

Mødeforum

**Styregruppen Rammeaftale Sjælland**

Sagsnr.

Dokumentnr.

Mødedato

**11/4-2014**

Tid

**Kl. 9-12**

Sted

**Roskilde**

Deltagere

**Bruno Lind – Næstved**

**Kenn Thomsen – Holbæk**

**Mogens Raun Andersen – Roskilde**

**Poul Bjergved – Slagelse**

**Rita Pedersen – Solrød**

**Gitte Løvgren – Odsherred**

**Michael Nørgaard – Region Sjælland**

**Lau Svendsen-Tune - Vordingborg**

**Anne Andersen – KKR Sjælland**

**Povl Skov – Sekretariatet**

Gæster

**Jan Christensen - Holbæk**

Afbud

**Jacob Nordby – Ringsted**

**Inger Marie Vynne – Lejre**

**Lone Feddersen – Lejre**

**Bo Gammelgaard – Sekretariatet**

**Alma Larsen – Guldborgsund**

**Svetlana Sokolska – Sekretariatet**

**John Frejlev – Økonomigruppen**

Referent

**1.Godkendelse af referat fra Styregruppemøde 7/2- 2014**

**Baggrund:**

På styregruppemøde 7/2-2014 blev referatet fra 13/12 godkendt under forudsætning af at formuleringen til beslutningen vedrørende netværksgruppen Voksenspecialundervisning blev ændret (jf. referat 13/12, punkt 3 om orientering af netværksgrupperne)

Følgende formulering blev efterfølgende indskrevet i referatet

*Beslutning:*

* Referatet blev godkendt med følgende ændring (i kursiv) til beslutningen under pkt 3) Orientering fra netværksgrupperne: ” *Styregruppen besluttede at netværksgruppen for specialundervisning bevares*, men *ombrydes til at bestå at et udbydernetværk og et regionsforum”*
* Sekretariatet udarbejder kort nyhedsbrev til hjemmesiden efter hvert styregruppemøde

Slagelse mener at følgende formulering er mere korrekt:

*”Styregruppen besluttede at omlægge netværksgruppen Voksenspecialundervisning dels til et Regionsforum, der består af udbyderne for kommunikationscentrene og et kommunalt medlem af styregruppen (tovholderfunktion). Dels en klyngeorganisation bestående af tre klynger, hvor udbyderne af kommunikationscentrene varetager tovholderfunktionen i forhold til Regionsforum*.”

**Indstilling:**

Sekretariatet indstiller:

* At styregruppen godkender referatet og herunder Slagelses rettelse til referatet fra styregruppemøde 13/12-2013

**Bilag:**

* Referat fra styregruppemøde 7/2-2014:
* Nyhedsbrev marts 2014 – udsendt til netværksgrupper og lagt på <http://rs17.dk/styregruppen/nyhedsbrev.aspx>

**Beslutning:**

* Styregruppen godkendte referatet fra 7/2 og herunder Slagelses rettelse til referatet fra styregruppemøde 13/12

**2.      Status på markedsmodning (Holbæk)**

**Baggrund:**

Konkret forbereder Fællesudbud Sjælland (FUS) udbud af bostedspladser til:

· Autister og domsanbragte udviklingshæmmede

· Børn og unge og

· Alkoholdemente

Holbæk Kommune er tovholder på alle tre udbud. Den tværkommunale arbejdsgruppe har udarbejdet et udkast til udbudsmateriale vedrørende udbud af botilbud til mennesker med autisme og domsanbragte udviklingshæmmede. Der er et ønske om at:

* Sikre at både små og store tilbudsgivere kan byde. Derfor kan der bydes på 4 delaftaler vedrørende autister og 2 delaftaler vedrørende domfældte. Der kan bydes på en eller flere af delaftalerne.
* Sikre, at nye leverandører kan komme ind på markedet. Derfor er der mulighed for at byde på opgaven, selvom leverandøren først senere godkendes til at være på Tilbudsportalen.
* Sikre, at der sker en udvikling af de borgere, som bor på botilbuddene. Derfor evalueres der både på pris og kvalitet. Endvidere er der opstillet en række krav om udvikling af borgeren samt  om, at prisen som udgangspunkt bliver lavere pr. år den pågældende borger opholder sig på botilbuddet (Dette er et yderligere incitament til at botilbuddet medvirker til at gøre borgeren mere selvhjulpen).
* At det skal være muligt at vælge et botilbud udenfor udbuddets rammer, hvis borgerens behov ikke opfyldes hos en af leverandørerne på aftalen.

Disse ovenstående punkter er afspejlet i udformningen af materialet.

Det forventes, at materialet sendes til høring i FUS-Kommunerne den 11. april med høringsfrist den 26. maj. Udbuddet offentliggøres den 2. juni med til tilbudsfrist den 1. juli.

**Indstilling:**

Det indstilles, at:

* Styregruppen for Rammeaftale Sjælland godkender materialet med henblik på, at Holbæk Kommune sender materialet til høring i FUS-kommunerne den 11. april.

**Bilag:**

* Udkast til udbudsbetingelser.
* Udkast til kravsspecifikation.

**Beslutning:**

* Styregruppen tiltrådte indstillingen
* Styregruppen besluttede at der skal skrives et uddybende notat om problemstillinger ved udbuddet til brug for, at K 17 orienteres om udbuddet.
* Holbæk udarbejder notat som fremsendes til styregruppen og efterfølgende K17
* Efterfølgende er udarbejdet ny tidsplan som K17 har tiltrådt 25/4

**3. National koordinationsstruktur: Forslag til lov om opfølgning på evaluering af kommunalreformen og møde med Socialstyrelsen 31/3**

**Baggrund:**

13. november er indgået en ny aftale om det specialiserede socialområde: Aftale om en kvalificeret indsats for grupper med særlige behov som bidrager til at udmønte rammeaftalen om justering af kommunalreformen af 26. juni 2013. Lov om opfølgning på evaluering af kommunalreformen er sendt i høring 29/1-2014.

På styregruppemøde 7/2 besluttede styregruppen at afvente lovens vedtagelse. Socialstyrelsen har pr. 27/2 kontaktet styregruppen med ønske om et møde. Lovforslag er fremsat 26/3 og loven forventes i 1. behandling 10/4 og endelig vedtagelse inden sommerferien med ikrafttræden 1/7-2014.

Repræsentanter for styregruppen har 31/3 afholdt møde med Socialstyrelsen, der lægger op til dialog med kommunerne omkring udfyldningen af loven og herunder ift. kriterier for udvælgelse af målgrupper mv.

I lovforslaget lægges der op til, at udviklingsstrategien og styringsaftalen følger hinanden tidsmæssigt med deadline i Kommunalbestyrelserne 15. oktober. Derudover introduceres et overgangsår, så der bliver mere tid til at arbejde med de to første centrale udmeldinger.

Socialstyrelsen har pr. 8/4 fremsendt invitation til dialogmøde om den nationale koordinationsstruktur.

 Under overskriften ”*Få viden og kom med input til opbygning af den nationale koordinationsstruktur vil Socialstyrelsen* gerne invitere til dialogmøde fredag d. 2. Maj 2014 for at informere om den nationale koordinationsstruktur og modtage faglige input i forhold til muligheder og opmærksomhedspunkter i det videre udviklingsarbejde. Invitationen er vedlagt i bilag.

Det fremsatte lovforslag samt brev, dagsorden og invitation fra Socialstyrelsen er vedlagt i bilag.

**Indstilling:**

Sekretariatet indstiller:

* At styregruppen tager orienteringen til efterretning
* At styregruppen drøfter den nationale koordinationsstruktur og herunder lovforslaget og den videre proces.

**Bilag:**

* Lovforslag fremsat 26/3
* Brev fra Socialstyrelsen 27/2
* Dagsorden til møde med Socialstyrelsen 31/3
* Invitation fra Socialstyrelsen til dialogmøde om national koordinationsstruktur

**Beslutning:**

* Styregruppen tog orienteringen til efterretning
* Styregruppen besluttede at fortsætte dialogen med Socialstyrelsen og derudover afvente lovforslagets vedtagelse

**4. Styringsaftale 2015**

**Baggrund:**

Ift. årshjulet for rammeaftalen behandles styringsaftalen i Styregruppen i 9/5, i K17 i 23/5, i KKR 20/6 og efterfølgende i kommunerne.

Styringsaftalen for 2015 skal være udarbejdet og godkendt inden 15. oktober 2014.

Styringsaftalen bygger på KKR Sjællands syv principper for samarbejde på det specialiserede social- og undervisningsområde, som samtlige 17 kommunalbestyrelser har tilsluttet sig.

Styringsaftalen lægger rammerne for kapacitets- og prisudviklingen og takster og principper for omkostningsberegning og betalingsmodeller. Det anbefales, at styringsaftalen behandles som en del af den enkelte kommunes/regionens budgetproces.

Styringsaftalen skal som minimum indeholde:

• Angivelse af hvilke konkrete tilbud, der er omfattet af styringsaftalen

• Aftaler om udviklingen i taksterne for tilbud omfattet af aftalen

• Aftaler om prisstrukturen for de omfattede tilbud

• Aftaler om oprettelse og lukning af tilbud og pladser

• Aftaler om principper for evt. indregning af driftsherrens udgifter ved

oprettelse og lukning af tilbud aftalt i rammeaftaleregi

• Aftaler om frister for afregning for brug af tilbud

• Tilkendegivelse fra kommunalbestyrelserne om overtagelse af regionale tilbud og fastlæggelse af, i hvilket omfang overtagne tilbud skal stå til rådighed for de øvrige kommuner.

På Sjælland har disse punkter også tidligere indgået i takstaftalen, der er et bilag til styringsaftalen. Alle takster for institutioner omfattet af styringsaftalen beregnes efter samme principper. Principperne er: Mindst mulig administration, færrest mulige takster, færrest mulige tillægsydelser.

På møde 10/3 besluttede KKR Sjælland at anbefale, at taksterne i 2015 maksimalt må stige med pris- og lønudviklingen fratrukket 1½ procentpoint. Der lægges i lighed med tidligere år op til en fleksibel tilgang, således at reduktionen kan udmøntes på institutionsniveau, i relevante grupper eller samlet set for kommunen. KKR Sjælland bad om, at der ved behandlingen af sagen i 2015 foreligger en analyse som oplæg til en treårig aftale. Der blev under drøftelserne bl.a. nævnt en analyse på institutionsniveau.

*Ny takstbekendtgørelse*

Aktuelt pågår landspolitiske forhandlinger omkring det specialiserede socialområde, som kan få virkning allerede for budgetåret 2015. Det forventes, at der i denne forbindelse vil være et overgangsår til at foretage de nødvendige tilpasninger i styringsaftale, takstaftale mv.

Den ny takstbekendtgørelse forventes udsendt når den lov den skal henvise til forventeligt er vedtaget til sommer. Takstbekendtgørelsen kan derfor ikke nå at indgå i styringsaftalen 2015.

Det står dog fast at de nye takstregler vil træde i kraft pr. 1. januar 2015. Dermed bør styringsaftalen også hvile på dem. Det er vigtigt, at der tages forbehold for den endelige konkretisering af reglerne, så det står klart, at det kan være nødvendigt at justere udkastet til styringsaftale, såfremt bekendtgørelsens udsendelse giver anledning til dette.

KL har spurgt ministeriet om der vil være en juridisk udfordring i, at man senest 15. oktober vedtager en aftale, som hviler på regler, der endnu ikke er trådt i kraft. Det mener ministeriet ikke, at der er problemer i, da såvel rammeaftalen for 2015 som de nye takstregler træder i kraft 1. januar 2015 og det er derved ikrafttrædelsesdatoen, der er afgørende.

KL har opfordret ministeriet til, at der bliver lavet et papir, der uddyber nogle af de ændringer, som er nødt til at indgå eksplicit i styringsaftalen. Her tænkes særligt på regulering af over- og underskud samt efterregulering af objektiv finansiering. Ministeriet har endnu ikke svaret på KLs forespørgsel der dog satser at få en uddybende beskrivelse fremsendt til rammeaftalesekretariaterne inden sommer. Ift. dialogen med ministeriet om takstbekendtgørelsen efterlyser KL input ift. hvilke dele, der er behov for en afklaring og præcisering af.

*Børnehus og Social tilsyn Øst, afrapportering*

Jf. den nye rammeaftalebekendtgørelse ((BEK nr 1021 af 20/08/2013) skal kommuner og region i forbindelse med styringsaftalen drøfte børnehus og socialtilsyn:

”Stk. 3. *I forbindelse med indgåelse af styringsaftalen skal kommuner og region drøfte*

*1) aktiviteter i og drift af børnehuset i regionen, jf. § 50 a i lov om social service og*

*2) finansieringen for det kommende år af det socialtilsyn, som godkender og fører tilsyn med sociale tilbud i regionen, jf. § 2, stk. 2 i lov om socialtilsyn”.*

Opgaven skal bygges op omkring en årsrapport fra både Børnehuset og Socialtilsynet, der som minimum indeholder:

1) økonomi med budget og regnskab

2) aktivitet i form af antal borgere, tilsyn, besøg mv.

3) bud på fremtidig økonomi til fordeling mellem kommunerne

Ift. børnehuset arbejder Næstved på en rapport, der blandt andet indeholder de nævnte oplysninger med følgende tidsplan: *Sagen skal sendes til Styregruppen, men først behandles i Næstveds Børne- og Skoleudvalg som holder møde 5. maj 2014, med deadline for dagsordenen 24. april.*

Ift. Socialtilsynet, skal den første årsrapport først afleveres i juli 2015. Hvordan den kommer til at se ud og hvad den præcist skal indeholde vides endnu ikke, idet det er Socialstyrelsen der opsætter den skabelon som de fem socialtilsyn skal skrive i, når rapporten udarbejdes. Desuden mangler der fortsat en vejledning til Lov om socialtilsyn fra Socialministeriet ift. hvad årsrapporten præcist skal indeholde.

Jf. lovteksten står der ”*I forbindelse med indgåelse af styringsaftalen skal kommuner og region drøfte”* og dermed ikke at der konkret skal indskrives noget i styringsaftalen.

På den baggrund ville det være relevant at drøfte både Børnehus og Tilsyn på direktørmøde 2/5 og efterfølgende på styregruppemøde 9/5. Herefter kan resultatet af drøftelserne indgå i styringsaftalen.

*Standardkontrakter*

Ift. standardkontrakterne henvises til dette punkt i dagsordenen

*Yderligere temaer*

Af øvrige temaer som kan indgå i styringsaftalen og derfor bør drøftes, kan nævnes:

* Modeller/modelkatalog for forpligtende samarbejde
* Tillægsydelser/individuelle takster som kommunerne i stigende grad efterspørger
* Henstillinger ift. tilpasning af tilbud.
* Etc.

**Indstilling:**

Sekretariatet indstiller:

* At styregruppen drøfter indhold, temaer og proces ift. styringsaftalen 2015
* At styregruppen orienterer K17 og KKR om, at den nye takstbekendtgørelse må forventes at medføre ændringer til styringsaftalen for region Sjælland, der skal implementeres, når den nye takstbekendtgørelse foreligger
* At styregruppen diskuterer form og indhold for afrapportering fra både Børnehus og Socialtilsyn og passer disse afrapporteringer ind i den fremtidige mødeplan

**Bilag:**

* Bekendtgørelse om rammeaftaler mv. på det sociale område og på det almene ældreboligområde (BEK nr 1021 af 20/08/2013) <https://www.retsinformation.dk/Forms/R0710.aspx?id=158072>
* Styringsaftale 2014: <http://rs17.dk/rammeaftalen/rammeaftale-2014.aspx>

**Beslutning:**

* KKR Sjællands anbefaling af attaksterne i 2015 maksimalt må stige med pris- og lønudviklingen fratrukket 1½ procentpoint indgår i styringsaftalen og herunder Roskildes tilkendegivelse af at man ikke kunne tilslutte sig beslutningen.
* Styregruppen besluttede at økonomigruppen udarbejder kommissorium ift at imødekomme KKRs ønske om, at der ved behandlingen af sagen (om takstreduktionen) i 2015 foreligger en analyse som oplæg til en treårig aftale.
* Styregruppen besluttede at orientere K17 og KKR om den nye takstbekendtgørelse samt indskrive i forslaget til styringsaftalen at den nye takstbekendtgørelse må forventes at medføre ændringer som må implementeres når de foreligger.
* Styregruppen besluttede at drøfte Børnehus og Tilsyn på direktørmøde 2/5 samt på styregruppemøde 9/5 og indskrive resultaterne af drøftelserne i forslaget til styringsaftalen.
* Styregruppen drøftede styringsaftalens principper om færrest mulige takster og færrest mulige tillægsydelser på baggrund af kommunernes stigende interesse i differentierede takster og ønske om øget gennemsigtighed.
* Styregruppen besluttede at økonomigruppen høres ift. pakkeløsninger og takstprincipperne.
* Jf. beslutning under pkt. 7 om udviklingsstrategi 2015, besluttede styregruppen at foreslå et udviklingsbidrag som lægges på taksten og som samlet udgør ca. 1 mill.

**5. Tilsyn: Orientering om Socialtilsyn Øst’s opstart pr. 1. januar 2014**

**Baggrund:**

Socialtilsyn Øst gik i drift 1. januar 2014. Socialtilsynet opgaver er beskrevet i Lov om Socialtilsyn.

I forbindelse med Lov om Socialtilsyns ikrafttrædelse gik Socialtilsyn Øst som planlagt i drift 1. januar 2014.

Inden igangsætning af driften var der pågået et større stykke arbejde for at sikre drift fra dag 1. Arbejdet omfattede eksempelvis overdragelse af medarbejdere og sager fra kommunerne, der tidligere havde ansvar for tilsyn af de sociale tilbud, der nu er omfattet at Lov om Socialtilsyn.

KKR og RS17 blev kontinuerligt orienteret om det forberedende arbejde, der pågik i 2013. Sidst blev RS 17 orienteret d. 6. september om den fremtidige dialog og om takster for 2014.

Det skal endvidere bemærkes, at en af anbefalingerne til KKR fokusområder for 2014 er Ministertemaet - godkendelse og tilsyn.

På mødet vil direktør Kenn Thomsen give en kort præsentation om hvordan opstarten af Socialtilsyn Øst har forløbet. Præsentationen vil indeholde orientering om:

* Sags overdragelse.
* Antal modtagne tilbud.
* Status på takster – opkrævning af tilsynstakster og beregning af tillægstakster.
* De tilsyn der p.t. er gennemført – er der gennemgående udfordringer mm..
* Whisleblower funktionen.
* Ansøgninger om godkendelser, særligt plejefamilier.
* Grundkurser til plejefamilier.
* Informationsmøder, herunder samarbejdet med kommuner, region og tilbud.
* Med mere.

Socialtilsyn Øst vil kontinuerligt fra juni 2014 følge op på denne mundtlige orientering med skriftlige orienteringspunkter til RS17 og videre i KKR regi.

Indstilling:

* Det indstilles, at RS17 tager orienteringen til efterretning.

Beslutning:

* Kenn Thomsen orienterede kort på mødet og fremsender plancher til styregruppen samt orienterer på direktørmødet 2/5
* Region Sjælland fremførte at der er behov for synkronisering mellem de to tilsynsenheder og at det er vigtigt at opprioritere dialogen med driftsherrerne.

**6. Standardkontrakter – vejledning og revideret version fra region Sjælland (udsat fra møde 7/2) og henvendelse fra LOS**

**Baggrund:**

Region Sjælland har ultimo 2013 spurgt til en vejledning til standardkontrakterne og overvejelser ift at lave en mere generel introduktion til kommunerne om de nye kontrakter og herunder forventes praksis for ibrugtagning af standardkontrakterne – hvornår og hvordan også ift. eksisterende kontrakter.

Jf. styringsaftalen for 2014 forventes standardkontrakterne taget i brug pr 1/1-2014, når styringsaftale 2014 træder i kraft. Standardkontrakterne er obligatoriske ved indgåelse af kontrakter fra 1/1-2014 og herunder også ved fornyelse af kontrakter.

Rammeaftale Sjælland har ikke udarbejdet en vejledning til kontrakterne og der er ikke planlagt en generel introduktion omkring kontrakterne ift. kommunerne. Ift. om eksisterende kontrakter skal udskiftes med standardkontrakter har dette ikke været drøftet eksplicit.

Region Sjælland har primo 2014 udarbejdet fremsendt udkast til vejledning til standardkontrakterne samt standardkontrakterne i en tilrettet version, hvor afsnittene vedr. betaling/afregning og opsigelse i begge standardkontrakter er enslydende og i overensstemmelse med rammeaftale og lovgivning. Region Sjællands tilbud er pr. primo januar 2014 gået i gang med at bruge standardkontrakterne i forhold til nye indskrivninger.

På baggrund af Region Sjællands henvendelse bør praksis omkring kontrakterne drøftes i styregruppen.

På møde 7/2-2014 besluttede styregruppen at sende vejledningen ud til kommunerne og udsætte resten af punktet til næste møde.

Sekretariatet har efterfølgende været i kontakt med region Sjælland og det er vurderingen at ændringerne ift. den til styringsaftalen vedlagte kontrakt er minimale også jf. ovenfor og den reviderede kontrakt kan derfor uden problemer fremsendes til kommunerne alternativt vedlægges styringsaftalen 2015. Ift. implementering er Region Sjællands praksis at kontrakterne skal bruges ved nyindskrivning og herunder ved kontraktudløb og genforhandling.

LOS har pr. 13/3 fremsendt kommentarer til standardkontrakterne herunder med forslag til ændringer og tilføjelse. LOS kommenterede standardkontrakter er vedlagt i bilag

LOS kommentarer er sendt til høring i økonomigruppen som indstiller at LOS ændringsforslag ikke efterkommes.

LOS kommentarer er ligeledes sendt til region Sjælland. Det er region Sjællands vurdering at LOS’s kommentarer er udtryk for, dels at de som private aktører måske har nogle særlige behov i forbindelse med økonomien (forudbetaling f.eks.), dels at de som følge af deres erfaringer fra samarbejdet med kommunerne, oplever behov for nogle særlige præciseringer. Det er vigtigt at holde fast i, at der er tale om ”skabeloner til standardkontrakter”, og at de derfor som minimum skal være i overensstemmelse med lovgivning og styringsaftale/takstaftale. Hvis der i en konkret sag vurderes at være behov for særlige præciseringer, kan dette naturligvis skrives ind i den konkrete kontrakt.

**Indstilling:**

Sekretariatet indstiller:

* At styregruppen drøfter praksis omkring standardkontrakterne og tager stilling til evt. generel introduktion til kommunerne omkring standardkontrakterne og herunder udsendelse af vejledning og reviderede kontrakter til kommunerne.
* At styregruppen forholder sig til LOS’s kommentarer til standardkontrakterne og herunder til økonomigruppens indstilling og region Sjællands vurdering.

**Bilag:**

* Vejledning til standardkontrakter
* Revideret Standardkontrakt Børn
* Revideret Standardkontrakt Voksne
* Standardkontrakter med LOS bemærkninger og ændringsforslag.

**Beslutning:**

* Styregruppen besluttede at de reviderede standardkontrakter incl. vejledning udsendes til kommunerne
* Styregruppen besluttede at igangsætte digitalisering af de to kontraktblanketter.
* Sekretariatet kontakter netværksgruppen Børn og Unge ift. digitalisering af standardkontrakten for børneområdet og herunder integration i DUBO med hjælp fra KOMBIT
* Sekretariatet undersøger mulighed for digitalisering af standardkontrakten for voksenområdet og herunder integration i EKJ/VUM.
* Styregruppen besluttede at holde fast i at der er tale om en standardkontrakt og særlige præciseringer derfor henvises til den konkrete aftale mellem parterne
* Styregruppen besluttede derfor ikke at efterkomme LOS’s ændringsforslag til kontrakterne.

**7. Udviklingsstrategi 2015**

**Baggrund**

På møde 7/2, drøftede styregruppen udkastet til udviklingsstrategi og herunder at kommunerne forventer at kontanthjælpsreformen betyder at færre har råd til egen bolig og derved skaber pres på herberger og forsorgshjem. Styregruppen besluttede at spørgsmålet om flere udviklingsressourcer (a la region Midtjylland) nævnes i udviklingsstrategien og behandles i styringsaftalen. Den reviderede udviklingsstrategi er behandlet på i K17 21/2, i KKR 10/3 og efterfølgende udsendt til behandling i kommunerne. Fokusområder for 2015 er desuden drøftet på politikertemamøde 28/2 jf. dette punkt.

Udviklingsstrategien består af:

* beskrivelse af kapacitetsbehov på baggrund af kommunernes tilbagemelding,
* faglig udvikling på baggrund af høring i netværksgrupperne
* fokusområder på baggrund af kommunernes tilbagemeldinger, netværksgruppernes forslag, drøftelser på direktørmøder , i styregruppen, i K17, på politikertemamødet og i KKR

På baggrund af regionens og kommunernes tilbagemelding er hovedkonklusionen, at der på kapacitetssiden samlet set er de pladser til rådighed, der er behov for, og behovet for regulering i antal af pladser er yderst begrænset.

Det bør dog bemærkes at der indenfor forsorgsområdet: Herberger og forsorgshjem opleves generelt høj belægning og forventes stigende belægning og øget behov for pladser pga. kontanthjælpsreformen.

Fokusområderne for 2015 er:

1. Ministertema 2015: Anbragte børn og unges undervisning/uddannelse
2. Kontanthjælpsreformensbetydning for det specialiserede område og særlig fokus på de unge (15-25 år)
3. Metodeudvikling herunder evidens & effekt og med misbrugsområdet som case samt fokus på organisering & finansiering af udvikling.
4. Psykiatriområdet herunder pensionsreformens betydning og ungeområdet (15-25 år)

I lighed med sidste år lægges op til at der formuleres kommissorier for de enkelte fokusområder og efterfølgende nedsættes arbejdsgrupper til at varetage opgaven og dette med en tovholder fra styregruppen for hvert område.

**Indstilling:**

Sekretariatet indstiller:

* At styregruppen drøfter det fremtidige arbejde med fokusområderne for 2015, fordeling af tovholderopgaver og organisering ift. de enkelte fokusområder.

**Bilag:**

* Udviklingsstrategi 2015 og sagsfremstilling fremsendt til kommunerne marts 2014

**Beslutning:**

* Styregruppen drøftede organisering og finansiering af udvikling jf. fokusområde 3)
* Styregruppen besluttede at foreslå et udviklingsbidrag som lægges på taksten og som samlet udgør ca. 1 mill. jf. punkt 4
* Resten af punktet blev udsat til næste styregruppemøde 9/5

**8. Politikertemamøde 28/2-2014**

**Baggrund:**

Den 28. februar 2014 var udvalgsmedlemmer og direktører fra de 17 kommuner i region Sjælland og Regionsråd indenfor områderne Børn og Unge samt voksne handicappede samlet til et temamøde, hvor fokusområderne for 2015 blev drøftet. Brugerorganisationerne fra det regionale dialogforum var ligeledes repræsenteret. Ud over det udmeldte ministertema for 2015, der er anbragte børns undervisning/uddannelse, blev foreslået 3 andre fokusområder, som der var opbakning til.

Fokusområder for 2015 er:

1. Ministertema 2015: Anbragte børn og unges undervisning og uddannelse
2. Kontanthjælpsreformensbetydning for det specialiserede område og særlig fokus på de unge (15-25 årige)
3. Metodeudvikling herunder evidens & effekt og med misbrugsområdet som case samt fokus på organisering & finansiering af udvikling.
4. Psykiatriområdet herunder pensionsreformens betydning og ungeområdet(15-25årige)

På temadagen var der en god debat omkring hvilke temaer der, udover ministertemaet, skal fokuseres på i 2015.

Under debatten blev bl.a. fremført:

* At det er væsentligt at anbragte børn i deres undervisning/uddannelse forberedes til erhvervsskoleuddannelsen og at der etableres netværk f.eks. som mentorforløb.
* At det ift. kontanthjælpsreformen er vigtigt at reglerne omkring uddannelsesparathed tolkes progressivt og fælles på tværs af kommunerne.
* At det er væsentligt at fokusere på effekt jf. fokusområdet om metodeudvikling
* At det ift. psykiatriområde er vigtigt med samarbejde mellem behandlingspsykiatri og socialpsykiatri herunder mellem region og kommuner.
* At det er væsentligt med indsats inden det går galt og fokus på hvordan udviklingen kan vendes f.eks. forebyggelse indenfor psykiatriområde.
* At fokusområde 2 og 4 hænger sammen og at folk med psykisk sygdom faktisk kan få uddannelse og arbejde med den rette indsats.
* At kommunernes tilgang til psykiatriområdet er forskellig.
* At kontanthjælpsreformen bør sættes ind som et aktiv og gøre det proaktivt.

Synspunkter fra debatten, der vedrører området under rammeaftalen dvs. det specialiserede social- og undervisningsområde, inddrages i forbindelse med arbejdet med fokusområderne.

**Indstilling:**

Sekretariatet indstiller:

* At styregruppen tager orienteringen til efterretning og inddrager input i arbejdet med fokusområderne for 2015

**Bilag:**

* Program og oplæg fra politikertemamødet 28/2 kan findes på <http://rs17.dk/arrangementer/politikertemamoede-om-rammeaftale-2015.aspx>

**Beslutning:**

* Styregruppen tog orienteringen til efterretning
* Input fra politikertemamødet inddrages i det videre arbejde med fokusområderne for 2015

**9. Direktørmøde 2/5**

**Baggrund:**

På møde 7/2 godkendteStyregruppen 2/5 som dato for næste direktørmøde og besluttede at direktørmødet 2/5 skal have fokus på styringsaftalen for 2015 med vægt på dialog om, drøftelser af og skabelse af enighed om hvilke temaer der er relevante i styringsaftalen. Det blev besluttet at kadencen for direktørmøder som udgangspunkt er to-tre årlige møder tematisk ift. hhv. udviklingsstrategi og styringsaftale. I efteråret og om vinteren kvalificeres den kommende udviklingsstrategi og i foråret kvalificeres styringsaftalen. Ift. rammeaftalen blev snitfladerne ift. sundhedsaftalen betonet og herunder det væsentlige i at være opmærksom på hvad der løses i hvilket regi og hvordan det gøres mest effektivt. Psykiatriområdet befinder sig i begge regier jf. samspillet mellem socialpsykiatri og behandlingspsykiatri.

**Indstilling:**

Sekretariatet indstiller:

* At styregruppen drøfter direktørmødet 2/5 og herunder formål, indhold, form, program og oplægsholdere m.v.

**Bilag:**

* Oplæg mv. fra direktørmøde 24/1 kan findes på <http://rs17.dk/arrangementer/socialdirektoermoede-24-januar-2014.aspx>

**Beslutning:**

Styregruppen besluttede følgende programpunkter:

* Styringsaftale herunder takster
* Tilsyn
* Børnehus
* National koordinationstruktur
* Dialog om fokusområder 2015
* Markedsmodning
* Sekretariatet udarbejder program

10.Ledsagelse og støtte i ferier, weekender, mv. til borgere i sociale botilbud

Baggrund:

Sagen er foranlediget af en henvendelse fra en kommune til socialministeriet vedrørende finansiering af ledsager på rejse, når borgere i botilbud rejser.

Lederen af botilbuddet har sendt forespørgsel til socialministeriet med spørgsmål om, hvorvidt borgere vil være bundet til serviceniveau og pågældende kommune spørger om det en problemstilling man er opmærksom på i rammeaftale-regi og at det eventuelt kunne være en idé, at drøfte serviceniveau tværkommunalt, så serviceniveauer og udvikling i takster udvikler sig ensartet. Kommunen vedhæfter udmeldinger fra Socialministeren og KL som indgår i bilag til dette punkt.

Sagen er efterfølgende sendt til behandling i økonomigruppen som har diskuteret problemstillingen og hæfter sig ved den meget præcise formulering i socialministerens brev, hvor det fremhæves, at borgerne ikke har et retskrav på ferie i henhold til serviceloven. Det præciseres endvidere, at vælger en kommune i sit serviceniveau at inkludere ferie, kan kommunen ikke opkræve borgeren for ledsagelse. Der er ikke tale om en lovændring, men en præcisering af gældende ret.

Økonomigruppen vurderer, at omkostninger til ferie ikke kan medregnes i taksten ud fra princippet om omkostningsægthed. Såfremt en borger deltager i ferie skal der ske særskilt opkrævning herfor, med mindre alle borgere deltager i ferie og ferien kan ses som en integreret del af det pågældende tilbud.  Dette kan ses helt analogt til kørsel, som heller ikke kan indregnes i taksten med mindre alle benytter kørslen.

Slagelse har pr. 7/4 fremsendt en orientering til økonomigruppen om at de arbejder med et forslag til serviceniveau for ledsagelse under ferie eller tilsvarende aktiviteter borgeren måtte vælge som alternativ til en traditionel ferie. Perspektivet er at udgifterne indarbejdes i taksterne for 2015. Mail fra Slagelse er vedlagt i bilag

**Indstilling:**

Økonomigruppen indstiller:

* At styregruppen tager orienteringen til efterretning

**Bilag:**

* Brev Socialministeren
* Brev fra KL
* Mail fra Slagelse

**Beslutning:**

* Punktet blev udsat til næste møde 9/5

**11.Ændring af proceduren ved opkrævning af opholdsbetaling (egenbetaling) på forsorgshjem i Region Sjælland**.

**Baggrund:**

Økonomigruppen er bekendt med at bl.a. Slagelse (jf. brev i bilag) og region Sjælland ønsker at kigge på håndteringen af brugernes betaling på forsorgshjem jf. nedenstående brev fra region Sjælland:

*Ændring af opholdsbetalingopkrævning af opholdsbetaling (egenbetaling) på forsorgshjem i region Sjælland*

I henhold til serviceloven skal beboere på kommunale og regionale forsorgshjem betale for opholdet af deres indtægt, pension, kontanthjælp mv.

Egenbetaling for ophold efter § 110 fastsættes én gang årligt ud fra gældende regler jf. socialministeriets skrivelse nr. 9174 af 19. maj 2008.

Beregningsgrundlaget for fastsættelse af egenbetalingen tilvejebringes af driftsherren og er udtryk for, hvad det koster at bo på forsorgshjemmet.

Det er beboerens oprindelige opholdskommune (handlekommune), som fastsætter borgerens betaling i en afgørelse over for borgeren. Denne afgørelse er udtryk for den betaling, som kommunen vurderer, borgeren er i stand til at betale.

Hidtidig procedure/hovedregel i region Sjælland har været at beboernes egenbetaling er afregnet direkte med forsorgshjemmet.

Det indstilles, at ændre proceduren, så handlekommunen fra den 1. januar 2015 opkræver egenbetaling hos borgerne.

Indstillingen drejer sig alene om egenbetaling på forsorgshjem, der adskiller sig fra § 107/§ 108 tilbud ved selvmøderprincippet. Når borgeren flytter ind på et forsorgshjem sker dette uden visitation og uden kommunal afgørelse af, hvad borgeren er i stand til at betale.

*Baggrunden for indstillingen*

Problematikken omkring opkrævning af opholdsbetaling har været drøftet i Lederkollegiet for Danmarks Forsorgshjem. Lederne har i forlængelse heraf spurgt Ministeriet for Børn, Ligestilling, Integration og Sociale Forhold dels om hvem, der afgør, hvad der skal betales, og dels hvem der har forpligtelsen til at opkræve betalingen.

Ifølge ministeriet er det kommunalbestyrelsen i borgerens oprindelige opholdskommune (handlekommune), der skal tage stilling til hver enkelt borgers betaling på baggrund af en konkret vurdering i forhold til den enkelte borger jf. bekendtgørelse nr. 1387 af 12. december 2006.

Handlekommunen skal opstille budget for borgerens økonomi og i den forbindelse tage stilling til, om borgeren har et rimeligt beløb til rest, når egenbetalingen og øvrige faste udgifter er betalt. Såfremt dette ikke er tilfældet, skal kommunen betale den del af egenbetalingen, som overstiger det beløb, borgeren kan betale. Spørgsmålet om borgerens egenbetaling fastsættes således i en afgørelse truffet af kommunalbestyrelsen.

Ovenstående forholder sig til hvem, der afgør, hvad der skal betales. Ministeriet for Børn, Ligestilling, Integration og Sociale Forhold har ligeledes forholdt sig til hvem, der har forpligtelsen til at opkræve betalingen.

Efter ministeriets opfattelse er den takst, kommunalbestyrelsen skal betale for en borgers ophold i et § 110 tilbud, bruttotaksten. Selve opkrævningen af betalingen er i sidste ende kommunalbestyrelsens ansvar, da myndigheden har de fornødne retsmidler til at indkræve betalingen for borgeren.

Ifølge Ministeriet for Børn, Ligestilling, Integration og Sociale Forhold har kommunalbestyrelsen det retlige og økonomiske ansvar for borgerens eventuelle manglende betaling uden at det påvirker den takst, der i øvrigt opkræves for opholdet i et forsorgshjem jf. ministeriets svar til Slagelse kommune (bilag 1).

Det faglige argument imod at kommunen opkræver egenbetaling hos borgerne på forsorgshjem er, at det ”modarbejder” pædagogiske indsats for at gøre borgerne økonomisk ansvarlige.

Heroverfor står imidlertid, at manglende betaling på forsorgshjem påfører udgifter til andre kommuner, idet manglende indtægter, som evt. medfører underskud, påvirker taksten to år efter.

**Indstilling:**

Økonomigruppen indstiller

* At problemstillingen sendes til udtalelse i økonomigruppen og i kredsen af ledere af forsorgshjem og krisecentre.

**Bilag:**

* Svar fra Socialministeriet 28/1 på Slagelse Kommunes brev 11/12-2013.

**Beslutning:**

* Punktet blev udsat til næste styregruppemøde 9/5

|  |  |
| --- | --- |
| **12. Status på projekter i rammeaftale 2013: - Hjerneskadeprojektet og De mest specialiserede tilbud****Baggrund:***Hjerneskadeprojektet*På styregruppemøde 7/2 fremlagde arbejdsgruppen rapporten og styregruppen tiltrådte rapportens indstillinger: På baggrund af arbejdet indstilles, at* Afrapporteringen tages til efterretning og indgår i det videre arbejde om udvikling af hjerneskadeindsatsen i regi af de 17 kommuner i KKR Sjælland.
* Det anvendte spørgeskema præciseres i forhold til konkrete formuleringer, og overdrages til sekretariatet for Rammeaftale Sjælland, der har ansvaret for, at gentage undersøgelsen årligt ind til andet besluttes i KKR-regi
* Der etableres tværkommunale grupper, der skal indgå i et samarbejde om udvikling af de specialiserede tilbud. Der oprettes grupper i tre klynger af kommuner – Nord, Syd, Øst
* Der samarbejdes på tværs af de tre klynger om et fælles program for kompetenceudvikling.
* Der forhandles et frivilligt tillæg til sundhedsaftalen om hjerneskaderehabilitering, der skal sikre større ensartethed i udskrivningsforløb sygehusene imellem samt skærpe sygehusenes fokus på kognition og kommunikation i genoptræningsplanerne.
 |  |

På styregruppemødet 7/2, blev snitflader ift. regionen, sundhedsaftalen og undhedsgruppen betonet og det blev besluttet at koordinere ift. sundhedsgruppen (Jakob Bigum Lundberg, Stevns er formand) og afklare om de er i gang med tilsvarende jf. tillæg til sundhedsaftalen mv. RS17 sekretariatet har efterfølgende taget kontakt til sekretariatet for sundhedsområdet og afholder koordineringsmøde 10/4. Den udvidede rapport med hovedkonklusioner og indstillinger er sendt til K17 og KKR og rapportens hovedkonklusioner er fremlagt på politikertemamøde 28/2.

*De mest specialiserede tilbud*

På styregruppemøde 7/2, godkendte styregruppen ekspertpanelets indstillinger og herunder indstilling af Synscenter Refsnæs som et af de mest specialiserede tilbud:

* Ift. Specialundervisningsområdet og hjælpemiddelområdet er det ekspertpanelets indstilling, at området afventer behandlingen af lovgivningen og herunder Socialstyrelsens arbejde og udmelding
* Ekspertpanelet indstiller, at sagen om Refsnæs tages op i koordinationsforum jf. punkt 4., da det er det eneste tilbud af sin art på landsplan og derfor bør sikres gennem en eller anden form for objektiv finansiering.
* Ift. autismeområdet er det ekspertpanelets indstilling, at disse tilbud revurderes efter næste indstillingsrunde, hvor der er udsendt de reviderede spørgeskemaer.
* Ift. organisering og årshjul er det ekspertpanelets indstilling, at kommunerne kan indstille tilbud en gang om året - næste gang september 2014.

Styregruppen godkendte det reviderede kommissorium og årshjul for ekspertpanelets arbejde og herunder at ekspertpanelet fortsat fungerer som rådgivende ift. indstilling af tilbud som mest specialiserede.

Resultaterne af ekspertpanelets arbejde er fremlagt i K17 21/2, på politikertemamøde 28/2 og i KKR 10/3.

Arbejdet med de mest specialiserede tilbud fortsætter under fokusområdet for 2014 om forpligtende samarbejde og herunder arbejdes bl.a. med forslag til modeller for overvågning af tilbud og forslag til hvordan der kan samles op, hvis der konstateres problemer.

Ift arbejdet med fokusområdet om forpligtende samarbejde, som ligger i forlængelse af ekspertpanelets arbejde, er nedsat en hurtigtarbejdende arbejdsgruppe med deltagere fra Greve, Lejre, Slagelse og Næstved/RS17. Resultaterne af arbejdet fremlægges på møde i KKR 20. juni

Ekspertpanelet har afholdt sit 5. møde 1. april med deltagelse af Professor Kjeld Høgsbro som på baggrund af materialet kom med input til udvikling af kriterier for hvad specialisering er og herunder hvordan de opstillede kriterier kan operationaliseres og fx blive til spørgsmål, som de enkelte tilbud på socialområdet kan besvare som udgangspunkt for udvælgelse.

Ekspertpanelet arbejder videre med udvikling af kriterier og udvikling af spørgeskemaet til kommunerne og afholder sit næste møde 3. juni.

Ekspertpanelet skriver ud og informerer de kommuner som har indmeldt tilbud og herunder både ift. indstillede og ikke indstillede tilbud.

**Indstilling:**Sekretariatet indstiller:

* At styregruppen tager orienteringen til efterretning

**Beslutning:**

* Punktet blev udsat til næste styregruppemøde 9/5

**13. Fokusområder 2014 – status for arbejdet og videre proces – udsat fra møde 7/2**

**Baggrund:**

På styregruppemødet 3/5, blev nedsat arbejdsgrupper til at varetage arbejdet med fokusområderne for 2014 og herunder udarbejde kommissorier for de enkelte fokusområder til behandling på styregruppemøde 6/9. På styregruppemøde 6/9 blev kommissorierne for fokusområde 3: Metodeudvikling og 4: Psykiatriområdet godkendt, mens fokusområde 5:Forpligtende samarbejde tages op igen efter færdiggørelse af arbejdet med de mest specialiserede tilbud. Kommissorium for fokusområdet Senhjerneskadede er behandlet på styregruppemøder 3/5 og 7/6 og godkendt på møde i KKR Sjælland 11/6. Fokusområdet tilsyn er behandlet i forbindelse med udviklingsstrategi 2014.

På møde 7/2 tog styregruppen orienteringen til efterretning og besluttede at drøfte punktet på næste møde.

**Indstilling:**

Sekretariatet indstiller:

* At styregruppen drøfter status for arbejdet med fokusområder 2014 og den videre proces.

**Beslutning:**

* Punktet blev udsat til næste styregruppemøde 9/5

**14. Omlægning af Autismecenter Vestsjælland (ACV)**

**Baggrund:**

Autisme Center Vestsjælland (ACV) påtænker at etablere et nyt skoletilbud, hvor eksisterende fritidstilbud skal omlægges, så de bliver en del af det nye skoletilbud. I den forbindelse vil vi høre, om der er knyttet evt. faste procedurer til omlægning af tilbud i Rammeaftalen.

*Begrundelse for omlægning af fritidstilbud*

Med begrundelse i ACV’s elevers handicap, ønsker de, at alle deres elever har samme timetal, 35 timer pr. uge. Dette for at sikre eleverne optimale læringsbetingelser ift. struktur og sammenhæng, og så ACV fortsat kan sammensætte klasser uden særlig hensyntagen til alder.

Det samlede tilbud forventes at være sammensat på følgende måde:

Kl.  8.00 –  9.00    alle dage     tilbud om fritidstilbud

Kl.  9.00 – 16.00   alle dage     skoletilbud.

Det vil naturligvis få konsekvenser ift. priser/takster, at fritidstilbuddet næsten falder væk, og at undervisningsdelen udvides med næsten 13 timer.

*Orientering om de eksisterende tilbud/rammer:*

* Rosenkilde Skole er en intern skole under Autisme Center Vestsjælland. Skolen er et tilbud for børn med autisme spektrum forstyrrelser eller tilgrænsende udviklingsforstyrrelser. Skolen tilbyder vidtgående specialundervisning efter § 20.2 i folkeskoleloven. Fritidstilbuddet er oprettet efter § 36 i serviceloven.
* De eksisterende tilbud bliver omlagt, således at åbningstiden for skolen udvides og fritidstilbuddet således bliver tilsvarende beskåret i åbningstid.
* ACV har elever fra 20 forskellige kommuner på skolen.
* I dag er der 65 elever, som har fritidstilbud. De 44 elever har både morgen og eftermiddagsfritidstilbud. 20 elever har kun eftermiddagsfritidstilbud. 1 har kun morgenfritidstilbud. ACV har pt. 24 elever, som alene har et skoletilbud. 20 af eleverne bor på centeret i et af vores botilbud for børn, og har derfor ikke brug for fritidstilbud.

Fordelingen ift. støttebehov er, at 33 er på stort støtte, 15 på mellem støtte og 17 på lille støtte. I fritidstilbuddet er eleverne også inddelt i små grupper, som i skoledelen. Det er det samme personale, som er i skoledelen, som er i fritidsdelen.

I fritidstilbud bliver der taget udgangspunkt i socialiserende og lystbetonede aktiviteter i det omfang eleverne rummer det. Der er et fast uge-program med forskellige aktiviteter. Aktiviteterne skifter henover året. Aktiviteterne kan f.eks. være ridning, spille spil, udeliv eller kreativ. Der serveres som regel lidt knækbrød/frugt i løbet af eftermiddagen.

**Indstilling:**

Slagelse indstiller:

* at styregruppen tager orienteringen til efterretning

**Beslutning:**

* Punktet blev udsat til næste styregruppemøde 9/5

**15. Nyt fra netværksgrupperne**

**Baggrund:**

Følgende orientering om arbejdet i netværksgrupperne.

*Børn og Unge*

* **Orientering om proces med samarbejde med Socialtilsynet –**
	1. Om kommunerne ønsker en fælles orientering/oplæring i tilbudportalens nye søgemuligheder vedr. plejefamilier?
	2. Behovet for søgemuligheder m.m. på tilbudsportalen drøftes
	3. Hvordan kommunerne ønsker informationsmøder med nye plejefamilier
	4. Akutplejefamilier
* **Nyt fra Styregruppen** – Oplæg ved Svetlana Sokolska bl.a. om Udviklingsstrategi 2015, Hjerneskadeprojektet, De mest specialiserede tilbud, Takstanalyse budget 2014, Politikertemamøde.
* **Input til Fokusområder 2015** – Netværksgruppen mener at Børn og Unge området er godt omfattet.
* **Status på Børnehus Sjælland** - Leder af Børnehus Sjælland, Kim Risom Rasmussen, har deltaget i dette punkt. Netværksgruppen drøftede forskellige erfaringer og problemstillinger med lederen af Børnehus Sjælland.

Det var aftalt i Netværksgruppe at Børnehus Sjælland og Tilsyn bliver faste punkter på dagsorden.

* **Mulighed for videokonferencer** – nu er der en mulighed at deltage i netværksmøder via videokonferencer. Netværksgruppen håber at det vil blive mere motiverende for kommuner som lægger langt fra Roskilde at deltage i netværksmøder.

*Voksne Sindslidende*

* **Input til Fokusområder 2015 vedr. 4)Psykiatriområdet herunder pensionsreformens betydning og ungeområdet (15-25 årige).**

(…) I 2015 vil følgende temaer være centrale og således blive gjort til genstand for analyse og drøftelse af udviklingsperspektiver:

1) Specialisering – behov for en bredere definition og større fleksibilitet. Her vil kommunernes organisering af tilbud på psykiatriområdet blive særligt relevant at sætte fokus på. *Tovholder gør opmærksom på at der skal undgås evt. overlap med pkt. 2) og 4) og blanding af forskellige ting sammen*

2) Udvikling og kvalitet i pladser til borgere med psykiatriske diagnoser, herunder vurdering af muligheder for andre anbringelsestyper, eksempelvis § 85 tilbud. *Dette bør afgrænses til tilbud til borgere med psykiske problemer og stærkt udadreagerende adfærd, for jf. beskrevet andre steder, så vil den enkelte kommune i de kommende år give tilbud i nærmiljøet, bl.a. via §85-støtte og midlertidige boliger/bofællesskaber.*

*”De unge” behandles i pkt. 5).*

3) Førtidspensionsreformens betydning på psykiatriområdet med et særligt fokus på anvendelse af ressourceforløb. *Jeg tænker ikke, at vi skal lave et særskilt arbejde om dette. Det vil andre tage sig af at evaluere på.*

4) Behandlingspsykiatri / Socialpsykiatri, snitfalder og opgaveløsning mellem kommuner og Region. Her vil der særligt være fokus på spiseforstyrrelser, dobbeltdiagnoser *og samlede behandlings-flow for borgere, der får støtte fra flere aktører. Det er også et emne, som behandles i Sundhedsaftale-samarbejdet. Der er indbudt til fælleskonferencer i foråret 2014 om dobbeltdiagnoser, og der er også initiativer i gang om indførelse af Åben Dialog på tværs af kommuner - region. Og der kan være mere lokale eller klynge-baserede tiltag i gang (udskrivningskoordinatorer på regionens psykiatriske sengeafdelinger eller ”fremskudte sagsbehandlere”).*

*Der skal følges op med udbredelse af anbefalingerne fra LEAN-forløbet på skizofreniområdet til hele regionen og til andre diagnoseområder.*

*Der kan overvejes yderligere fælles uddannelse/kompetenceudvikling af medarbejdere på tværs af sektorer.*

*Der er flere tiltag i gang, og flere vil komme til. Alene at få et overblik over, hvad der er i gang og med hvilke aktører, vil være meget nyttigt til vidensdeling.*

5) Ungeområdet ( 15-25 årige*): Her er brug for belysning af den vækst, der opleves i antallet af unge med forskellige psykiske problemer – og hvad der kan være årsager til væksten, hvad der kan være mulige tiltag for at forebygge denne vækst m.v.*

*6) Regerings handlingsplan for det samlede psykiatriområde:*

*Regeringen vil i april/maj 2014 fremlægge en handlingsplan for det samlede psykiatriområde (som opfølgning på rapporten fra Regeringens Psykiatriudvalg i 2013).*

*Denne handlingsplan vil også udpege områder, som skal være i fokus i 2014 og videre frem. Netværksgruppen bedes udarbejde forslag til hvilke initiativer, som synes relevante at kommunerne samlet eller i klynger tager handling på.*

*Voksne Handicappede*

* **Oplæg om Stevns Kommunes håndtering af §§ 83 og 85-** Anne Hagstrøm orienterede om, at Stevns er en kommune med 22.000 indbyggere. Håndteringen af §§ 83 og 85 bygger på en Centerstruktur med Social, sundhed og ældre samlet under et. Centret bevilger hjælpemidler og har udførersiden både for 85 og 83 med afsæt i en dialogbaseret BUM. Har en sag to aktører, skal den overordnede plan for borgeren fastlægges. Der træffes kun én afgørelse og aflægges ét besøg i hjemmet. Det kan eventuelt være med to personer. Stevns befinder sig pt. på en ”træningsbane”. Afsættet for indsatsen i Stevns er ikke økonomi. Og nogle af tiltagene koster det samme. På Stevns arbejder man med langsigtede indsatser, der går ud over det enkelte budgetår. Stevns er ikke nået frem til at blande udførersiden endnu. Det ligger som det næste.

Stevns oplever, at § 83 området bliver mindre stramt styret på servicedeklarationer, mens § 85 omvendt bliver ”strammere” styret. Stevns har endnu ikke oplevet, at borgernes frie valg i forhold til § 83 har givet udfordringer. Det kan dog vanskeliggøre planlægningen, men samtidig er nogle af de private leverandører på 83 mere fleksible.

Der er samarbejde med mentorerne på beskæftigelsesområdet i Stevns Kommune.

Sammenfattende oplever Stevns, at det ”samlingen” af §§ 83 og 85 udfordrer

* 1. Kultur og tillid mellem medarbejder- og faggrupper
	2. Forståelse for investeringer udover budgetår hos politikere og
	3. Samarbejde på tværs
* **Nyt fra Styregruppen** – Oplæg ved Svetlana Sokolska bl.a. om Udviklingsstrategi 2015, Hjerneskadeprojektet, De mest specialiserede tilbud, Takstanalyse budget 2014, Politikertemamøde.
* **Input til Fokusområder 2015** - Netværksgruppen er generelt positiv overfor de kommende fokusområder. Temaerne er godt afgrænsede og aktuelle. Netværksgruppen arbejder videre med temadagen i et samspil med Netværksgruppen for sindslidende. Netværksgruppen ser frem til, at tilsynet påvirker evidens/effekt via standardiserede tilsynskoncepter.
* **Workshop om huslejer i sociale botilbud/ konsekvenser af kontanthjælpsreformen** - Netværksgruppens kortfattede brainstorm angående punkter til en temadag pegede på følgende:
	1. Bolig
		1. Oplæg ved KL og eller BL
		2. Oplæg ved relevante boligselskaber (på mødet blev Lejerbo og KAB nævnt)
	2. Afledt effekt på andre ydelsesområder som følge af kontanthjælpsreformen
	3. Rolleskift for medarbejderne, der går fra at være støttende til også at være sanktionerende
		1. Voksende pres på 85
	4. Sindslidende

Der var enighed om, at tovholder arbejder videre frem mod et program ud fra ovenstående (og i samarbejde med Netværksgruppen for sindslidende)

* **Eventuelt tema til næste møde den 25. april** - §§ 107/108/105 – hvordan bevilger man Susanne Rasmussen, Næstved og Lise Rasmussen Lolland laver oplæg mens resten forbereder bud på egen praksis. Herudover kommer program for temadag op.

*Økonomi*

* **Ledsagelse og støtte i ferier, weekender, mv. til borgere i sociale -** Økonomigruppen anbefaler, at de to filer gøres tilgængelige på Rammeaftalesekretariatets hjemmeside. Problemstillingen er diskuteret i økonomigruppen, som hæfter sig ved den meget præcise formulering i socialministerens brev, hvor det fremhæves, at borgerne ikke har et retskrav på ferie i henhold til serviceloven. Det præciseres endvidere, at vælger en kommune i sit serviceniveau at inkludere ferie, kan kommunen ikke opkræve borgeren for ledsagelse. Der er ikke tale om en lovændring, men en præcisering af gældende ret.

Økonomigruppen vurderer, at omkostninger til ferie ikke kan medregnes i taksten ud fra princippet om omkostningsægthed. Såfremt en borger deltager i ferie skal der ske særskilt opkrævning herfor, med mindre alle borgere deltager i ferie og ferien kan ses som en integreret del af det pågældende tilbud. Dette kan ses helt analogt til kørsel, som heller ikke kan indregnes i taksten med mindre alle benytter kørslen.

* **Præcisering af indhold i takstanalyse regnskab 2013 v/John. Herunder nye tiltag i form af 1) en ny tabel over belægningsprocent per driftsherre. en ny tabel over paragraf 108 per driftsherre, da denne paragraf fylder mest. -** Formanden for økonomigruppen skal lave første udgave af denne udvidede takstanalyse, hvilket forudsætter, at KL tilvejebringe de overordnede tal og at alle kommuner leverer de nødvendige tal.
* **National koordinationsstruktur – har økonomigruppen en rolle? -**Økonomigruppen må forventes at få en rolle, hvis der skal kigges på en konkret institution eller tilbud med behov for økonomisk redning eller genopretning.
* Økonomigruppen er bekendt med, at blandt andet region sjælland ønsker at kigge på håndteringen af brugernes betaling på forsorgshjem. Økonomigruppen anbefaler, at problemstillingen sendes til udtalelse i økonomigruppen og i kredsen af leder af forsorgshjem og krisecentre.

**Indstilling:**

Sekretariatet indstiller:

* At styregruppen tager orienteringen til efterretning

**Beslutning:**

* Punktet blev udsat til næste styregruppemøde 9/5

**16. Nyt fra K17**

**Baggrund:**

Mødet i K17 28/3 blev aflyst pga. for få punkter og afbud.

På mødet 21/2 behandlede K17 forslag til udviklingsstrategi 2015 med fokusområder, projekt om senhjerneskadede, ekspertpanelets indstilling af de mest specialiserede tilbud og takstanalyse for budget 2014. K17 anbefalede Udviklingsstrategien til godkendelse i KKR

Ift. projektet om senhjerneskadede og ekspertpanelets indstilling om de mest specialiserede tilbud tog K17 orienteringen til efterretning. Ift. takstanalysen anbefalede K17 at der over en fire årig periode sker en takstudvikling fremskrevet med pris- og lønskøn fratrukket for eksempel 2 procentpoint årligt (i lighed med tidligere praksis).

Referat fra møde i K17 er vedlagt i bilag. Næste møde i K17 afholdes 25/4

**Indstilling:**

Sekretariatet indstiller:

* At styregruppen tager orienteringen til efterretning.

**Bilag:**

* Referat fra møde i K17, 21. februar 2014.

**17. Nyt fra KKR**

**Baggrund:**

KKR Sjælland har holdt møde 10. marts med behandling af bl.a. forslag til udviklingsstrategi 2015, projekt om senhjerneskadede, ekspertpanelets indstilling af de mest specialiserede tilbud og takstanalyse for budget 2014. KKR anbefaler anbefaler udviklingsstrategien til godkendelse i kommunerne. Ift. projektet om senhjerneskadede og ekspertpanelets indstilling om de mest specialiserede tilbud tog KKR orienteringen til efterretning. Ift. takstanalysen anbefaler KKR en takstreduktion på 1½ procent (excl P/L - løn og prisfremskrivning.)

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Referat fra møde i KKR Sjælland 10/3-2014:

<http://kl.dk/ImageVaultFiles/id_66893/cf_202/Referat_af_KKR_m-de_den_10.PDF>

**Beslutning:**

* Punktet blev udsat til næste styregruppemøde 9/5

**18. Nyt fra Sekretariatet**

Bl.a. netværksmøde 2/4 i KL:

* Præsentation af Center for velfærdsteknologi,
* Analyse af de sikrede institutioner,
* Den Nationale Koordinationsstruktur,
* Rammeaftalesamarbejdet på tværs herunder orientering om Rammeaftale Midt og Nords henvendelse til KL vedrørende DUT-kompensationen for socialtilsyn ***.***
* Mv.

Der vil på mødet blive givet en orientering

**Indstilling:**Sekretariatet indstiller:

* At styregruppen tager orienteringen til efterretning

**Beslutning:**

* Punktet blev udsat til næste styregruppemøde 9/5

**19. Evt.**

Næste møde 9/5 i Næstved